Rapport mill-Kummissjoni lill-Kunsill u lill-Parlament Ewropew dwar l-Iżvilupp tat-Tieni Ġenerazzjoni tas-Sistema ta’ Informazzjoni ta’ Schengen (SIS II) - Rapport ta’ Progress Jannar 2008 - Ġunju 2008 /* KUMM/2008/0710 finali */





[pic] | KUMMISSJONI TAL-KOMUNITAJIET EWROPEJ | Brussel 10.11.2008 KUMM(2008) 710 finali RAPPORT MILL-KUMMISSJONI LILL-KUNSILL U LILL-PARLAMENT EWROPEW dwar l-Iżvilupp tat-Tieni Ġenerazzjoni tas-Sistema ta’ Informazzjoni ta’ Schengen (SIS II) Rapport ta’ Progress Jannar 2008 - Ġunju 2008 WERREJ 1. Introduzzjoni 4 2. Fejn Wasal il-Proġett 4 2.1. Progress li sar matul il-perjodu li qed jiġi analizzat 4 2.1.1. Skeda Globali tas-SIS II: 4 2.1.2. Preparazzjonijiet għall-Migrazzjoni: 5 2.1.2.1. Skeda tal-Migrazzjoni u Strumenti Legali 5 2.1.2.2. Skeda tal-Migrazzjoni u Speċifikazzjoni tal-Konverters 5 2.1.3. Installazzjoni tan-Netwerk: 5 2.1.4. Ittestjar tas-SIS II Ċentrali: 5 2.1.5. Prova li tinvolvi lill-Istati Membri: 5 2.1.5.1. Prova tal-Konnettività (ICT) 6 2.1.5.2. Prova tal-Konformità (CT) 6 2.1.5.3. Testijiet tas-Sistema Operattiva - Operational System Tests (OST)) 6 2.1.6. Ġestjoni Operattiva: 7 3. Ġestjoni 7 3.1. Ġestjoni tal-Proġett 7 3.1.1. Skedar: 7 3.1.2. Riskji: 7 3.1.3. Bord tal-Ġestjoni tal-Proġett 7 3.1.4. Ġestjoni Finanzjarja: 7 3.2. Laqgħat 8 3.2.1. Laqgħat tal-Kumitat tas-SIS II 8 3.2.2. Ippjanar Nazzjonali u Koordinazzjoni: 8 3.2.3. Laqgħat tal-Kunsill: 8 4. Prijoritajiet għall-Perjodu ta’ Rappurtar li jmiss 9 4.1. Ittestjar 9 4.1.1. Prova ta’ Aċċettazzjoni Proviżorju tas-Sistema (PAPS): 9 4.1.2. Prova Globali (PG): 9 4.2. Żvilupp tal-Migrazzjoni 9 4.3. Ġestjoni Operattiva 9 4.4. Sigurtà u Protezzjoni tad-Dejta 10 5. Konklużjonijiet 10 1. INTRODUZZJONI Ir-rapport tal-progress jiddeskrivi x-xogħol imwettaq mill-Kummissjoni fl-ewwel semestrtu tal-2008 dwar l-iżvilupp tat-tieni ġenerazzjoni tas-Sistema ta’ Informazzjoni ta’ Schengen (SIS II) Ir-rapport qed jiġi ppreżentat lill-Kunsill u lill-Parlament Ewropew skont l-Artikolu 6 tar-Regolament (KE) Nru 2424/2001 tas-6 ta’ Diċembru 2001[1] dwar l-iżvilupp tat-tieni ġenerazzjoni tas-Sistema ta’ Informazzjoni ta’ Schengen (SIS II). Dan ir-rapport jikkostitwixxi wkoll rapport dwar prova tal-istatus kif previst mir-Regolament tal-Kunsill (KE) Nru 189/2008 u d-Deċiżjoni tal-Kunsill 2008/173/KE dwar it-testijiet tat-tieni ġenerazzjoni tas-Sistema ta’ Informazzjoni ta’ Schengen (SIS II). Il-Proġett SIS II huwa maqsum fi tliet fażijiet: L-ewwel fażi kienet dwar id-disinn tas-sistema u ntemmet qabel dan il-perjodu ta’ rappurtar. It-tieni fażi tittratta l-iżviluppi u l-ittestjar tas-Sistema Ċentrali li hi parti sinifikanti mill-volum ta’ xogħol attwali, u li aktarx tintemm sal-aħħar tal-2008. It-tielet fażi tindirizza l-prova finali u l-attivitajiet tal-migrazzjoni minn SIS 1+ li qed tintuża’ attwalment għal SIS II. Ix-xogħol preparatorju għall-migrazzjoni diġà jinsab għaddej. Sabiex tkun ipprovduta l-istampa kompluta tal-firxa ta’ attivitajiet assoċjati mal-proġett SIS II, dan ir-rapport jindirizza wkoll ir-riskji potenzjali finanzjarji, u operattivi, u kif ukoll il-ġestjoni tal-proġett. 2. FEJN WASAL IL-PROġETT 2.1. Progress li sar matul il-perjodu li qed jiġi analizzat 2.1.1. Skeda Globali tas-SIS II: Wara l-implimentazzjoni b’suċċess tas-SISone4ALL u t-tneħħija sussegwenti tal-fruntieri tal-Istati Membri, fi Frar 2008, il-Kunsill tal-Ġustizzja u l-Affarijiet Interni (ĠAI) ikkonkluda li s-SIS II għandha tiġi skedata mill-ġdid b’tali mod li l-Kunsill ikun jista’ jantiċipa l-bidu tal-operazzjonijiet tas-SIS II sa Settembru 2009. Fix-xhur bikrin tal-perjodu tar-rappurtar is-servizzi tal-Kummissjoni, b’kooperazzjoni mill-qrib ħafna mal-esperti tal-Istati Membri u l-'Ħbieb tas-SIS II'[2], iffukaw fuq ir-reviżjoni tal-iskeda tas-SIS II. Matul il-preparazzjoni ta’ din l-iskeda, ġew identifikati għadd ta’ kwistjonijiet miftuħa relatati mal-iskeda tas-SIS II bħala li għandhom il-potenzjal li jieħdu ħafna żmien u / jew kienu jimplikaw riskji sinifikanti oħra, bħal pereżempju: - l-iżvilupp ta’ konverters għall-migrazzjoni minn SIS 1+ għal SIS II; - il-migrazzjoni matul l-istaġun tal-vaganzi ; - l-użu ta’ kuntratturi esterni. Dawn il-kwistjonijiet u oħrajn kien diskussi b’mod komprensiv mill-'Ħbieb tas-SIS II', fl-entitajiet preparatorji kompetenti tal-Kunsill u waqt il-Laqgħat tal-Kunsill ta’ April u Ġunju 2008. 2.1.2. Preparazzjonijiet għall-Migrazzjoni: 2.1.2.1. Skeda tal-Migrazzjoni u Strumenti Legali Il-Kummissjoni (bil-parteċipazzjoni tal-pajjiżi tas-SIS1+) għandha tiżgura li l-elementi ċentrali tas-SIS II u tal-konnessjonijiet mas-sistemi nazzjonali jkunu ġew ittestjati u għandhom jibdew jiffunzjonaw sal-aħħar tal-2008. Din hi l-iskadenza għall-Kummissjoni biex jitlesta l- iżvilupp tal-elementi ċentrali tas-SIS II. Madanakollu, il-proġett tas-SIS II imur lil hinn mill-iżvilupp tal-elementi ċentrali. Fl-2009, is-SIS II ċentrali għandu jiġi ttestjat kollu kemm hu mal-applikazzjonijiet nazzjonali. Il-Kummissjoni ppreżentat il-proposta għal Deċiżjoni tal-Kunsill u għal Regolament tal-Kunsill biex tistabbilixxi qafas legali li jirregola l-migrazzjoni minn SIS1+ għal SIS II inklużi t-testijiet finali tas-SIS II. Fis-16 ta’ April 2008 il-Kummissjoni adottat proposti għall-istrument legali dwar il-migrazzjoni mill-ambjent tas-SIS 1+ għall-ambjent tekniku SIS II li attwalment qed ikunu diskussi fi ħdan il-qafas tal-Kunsill u tal-Parlament. 2.1.2.2. Skeda tal-Migrazzjoni u Speċifikazzjoni tal-Konverters Jeżisti kunsens dwar l-approċċ ġenerali għall-migrazzjoni minn SIS 1+ għal SIS II, permezz tal-qalba tas-sistemi nazzjonali f’darba. Madanakollu, is-suċċess tal-SISone4All jirrikjedi l-migrazzjoni ta’ ħafna aktar Stati Membri / utenti minn dak li kien ippjanat oriġinarjament. Il-Kunsill tat-28 ta’ Frar 2008 kkonferma li l-approċċ tal-migrazzjoni minn SIS 1+ għal SIS II li jipprovdi soluzzjoni alternattiva billi jippermetti migrazzjoni gradwali biex jirrimedja problemi mhux mistennija u għal dan l-iskop, stiednet lill-Kummissjoni biex tipprovdi konverter, li għandu jintuża għal perjodu ta’ żmien limitat, li jgħaqqad l-SIS 1+ u l-SIS II biex ikun żgurat li l-SIS tkun tista’ tibqa’ tiffunzjona fi kwalunkwe xenarju. Kwalunkwe Stat Membru / utent li jesperjenza diffikultajiet bħal dawn mistenni li jirrimedja s-sitwazzjoni mill-aktar fis possibbli. 2.1.3. Installazzjoni tan-Netwerk: Il-Proġett tas-SIS II jinkludi d-dispożizzjoni ta' netwerk ta’ komunikazzjoni ta’ żona wiesgħa, li tissodisfa r-rikjesti tad-disponibbiltà, tas-sigurtà, il-kopertura ġeografika u l-livell tas-servizz, biex tkun tista’ tippermetti l-komunikazzjoni tas-sistemi nazzjonali u ċentrali[3]. L-Unità Ċentrali (UĊ) u l-Unità Ċentrali ta’ Sostenn (UĊS) kienu aċċessibbli għall-Istati Membri sa minn tmiem l-2007 u issa l-Istati Membri kollha u l-utenti attwali għandhom is-siti tagħhom u siti ta’ sostenn konnessi man-netwerk s-Testa. L-Iżvizzera kkonnetjat man-netwerk s-Testa fit-3 ta’ Ġunju 2008. 2.1.4. Ittestjar tas-SIS II Ċentrali: Il-Prova tas-Soluzzjoni tas-Sistema (SST) tfasslet biex ikun ivverifikat li s-SIS II Ċentrali fuq is-siti ċentrali huma konformi mal-ispeċifikazzjonijiet tekniċi. Dawn it-testijiet, li saru mingħajr sistemi nazzjonali, tlestew f’Diċembru 2007, u ġew aċċettati kmieni fl-2008. 2.1.5. Prova li tinvolvi lill-Istati Membri: Attwalment, hemm tliet tipi ta’ testijiet li qed isiru bil-parteċipazzjoni tal-Istati Membri / l-utenti. Il-Prova tal-Konnettività tiċċekkja l-kapaċità tas-Sistema Nazzjonali tas-SIS II biex tikkonnettja mas-sistema Ċentrali tas-SIS II. Il-Prova ta’ Konformità tiċċekkja b’mod separat l-interazzjoni bejn is-Sistema Nazzjonali SIS II u s-Sistema Ċentrali SIS II, ibbażata fuq sensiela ta’ każi ta’ eżaminazzjoni ddefiniti minn qabel bi qbil mal-Istati Membri. Is-sistemi nazzjonali f’kull Stat Membru jista’ jkollhom fatturi differenti eż. (l-użu ta’ kopja nazzjonali,); għalhekk is-sensiela ta’ każi ta’ eżaminazzjoni ddefiniti minn qabel tvarja skont il-profil tal-Istat Membru Il-Prova Operattiva tas-Sistema tivverifika li s-Sistema Ċentrali tista’ topera ma’ sett ta’ sistemi nazzjonali konnessi. Dan l-istadju ta’ ttestjar jinvolvi lill-Istati Membri u l-utenti attwali, minflok is-simulaturi. Sal-lum dawn it-testijiet mexjin skont il-pjan, għalkemm kellhom isiru xi aġġustamenti fl-iskeda dettaljata. 2.1.5.1. Prova tal-Konnettività (ICT) Il-Prova tal-Konnettività tiċċekkja l-kapaċità tas-Sistema Nazzjonali tas-SIS II biex tikkonnettja mas-Sistema Ċentrali tas-SIS II. Fit-30 ta’ Ġunju 2008, il-qagħda attwali kienet kif ser tkun murija hawn taħt: l-erbgħa u għoxrin pajjiż u utent segwenti temmew il-Prova Informali tal-Konnettività: AT, DE, PT, LU, EL, IT, SI, SK, IS, FI, NO, HU, NL, CZ, LT, DK, ES, CY, SE, BE, PL, EE, MT, LV Il-ħames Stati Membri u utenti segwenti kienu fil-proċess li jwettqu t-Testijiet tal-Konnettività: Il-Eurojust, il-Europol, FR, IE, UK L-utenti segwenti għadhom ma bdewx it-Testijiet Informali tal-Konnettività: CH 2.1.5.2. Prova tal-Konformità (CT) Il-Prova ta’ Konformità tiċċekkja l-interazzjonijiet bejn is-Sistema Nazzjonali SIS II u s-Sistema Ċentrali SIS II b’mod separat għal kull sistema nazzjonali, fuq bażi ta’ sett ta’ testijiet ta’ każi ddefiniti minn qabel bi qbil mal-Istati Membri. Is-sistemi nazzjonali f’kull Stat Membru jista’ jkollhom fatturi differenti eż. (l-użu ta’ kopja nazzjonali, it-tħaddim tal-bijometrija); għalhekk is-sensiela ta’ każi ta’ eżaminazzjoni ddefiniti minn qabel tvarja skont il-profil tal-Istat Membru Tmintax-il Stat Membru attwalment qed jieħdu sehem fil-Prova tal-Konformità: L-ewwel grupp li jikkonsisti fi ħdax-il Stat Membru ( SE, NO, PT, IT, FI, HU, EL, NL, CY, DE, AT) kważi temmew għal kollox l-ittestjar għall-konformità. It-tieni grupp li jikkonsisti fis-seba’ Stati Membri li ġejjin (DK, LT, EE, ES, IS, LU, LV) riċentement bdew bl-Ittestjar għall-Konformità u dawk li għad baqa’ huma skedati li jibdew dan il-kompitu f’qasir żmien. Id-data mmirata biex jintemm l-ittestjar fl-Istati Membri kollha hi Ottubru 2008. 2.1.5.3. Testijiet tas-Sistema Operattiva - Operational System Tests (OST) Il-Prova tas-Sistema Operattiva (OST) jittestja s-Sistema Ċentrali ma’ set ta' sistemi nazzjonali konnessi. Dan l-istadju ta’ ttestjar jinvolvi lill-Istati Membri u l-utenti attwali, minflok is-simulaturi. L-għan tal-OST hu li jiġi żgurat li s-Sistema Ċentrali tissodisfa r-rekwiżiti tekniċi u funzjonali meta tintuża s-sistema reali. Il-fażi tal-OST bdiet fil 21 ta’ Mejju 2008. Hemm disa’ Stati Membri / utenti (AT, CY, DE, IT, NL, PT, SE, EL, NO) li qed jieħdu sehem fil-prova tal-funzjoni tal-OST. In-numru ta’ Stati Membri meħtieġ biex jieħdu sehem f’ din il-fażi tal-ittestjar kien sitta. Għalkemm l-OST hi skedata li tintemm fl-aħħat ta’ Awwissu 2008, qed jidher tħassib dwar l-istabbilità tas-sistema ċentrali. 2.1.6. Ġestjoni Operattiva: Il-preparazzjonijiet għall-ġestjoni operattiva għadhom mexjin sewwa meta jiġu kkunsidrati s-sinerġiji bejn il-ġestjoni tas-SIS u l-VIS. Għadhom iridu jitkomplew diversi kuntratti tas-servizz tal-SIS II mal-awtoritajiet nazzjonali li qed jospitaw is-sistema ewlenija (Franza) u s-sistema tal-kontinwità fil-kummerċ (l-Awstrija) għal perjodu tranżitorju sakemm tiġi stabbilita l-ġestjoni tal-SIS II għat-tul. Ġie ffirmat it-tieni kuntratt ma’ Franza dwar il-forniment tal-persunal fis-sit ċentrali u t-taħriġ tal-persunal fl-operazzjonijiet tas-SIS II u għandhom jibdew dalwaqt negozjati dwar it-tielet kuntratt li jikkonċerna l-attivitajiet li jridu jitwettqu mill-awtoritajiet Franċiżi fil-fażi biex is-sistema tidħol fis-seħħ. F’Marzu 2008 kien imwaqqaf grupp ta’ tmexxija operattiva ta’ ġestjoni (il-Kuntrattur għall-Iżvilupp Kummissjoni-Franza-Main ) u dan iltaqa’ tliet darbiet matul dan il-perjodu ta’ rappurtar sabiex jindirizza l-kwistjonijiet li jinqalgħu u biex jiżgura li l-preparazzjonijiet operattivi tal-ġestjoni mexjin skont l-iskeda. Ġie kkommissjonat pjan għall-ġestjoni organizzattiva – li jivvaluta l-istabbiliment organizzattiv attwali fi Strasburgu u l-istabbiliment organizzattiv mixtieq għas-SIS II u għall-VIS. 3. ĠESTJONI 3.1. Ġestjoni tal-Proġett 3.1.1. Skedar: L-Iskeda kompluta tas-SIS II kienet deċiża mill-Kunsill fil-5 ta’ Ġunju 2008. 3.1.2. Riskji: Waqt il-laqgħa tal-'Ħbieb tas-SIS II' ġie nnotat li l-iskeda fiha żewġ riskji ewlenin: l-ewwel, il-bidu tal-fażi fejn il-funzjonalitajiet tas-sistema ċentrali huma ttestjati flimkien mas-sistemi nazzjonali, fejn jista’ jkun li għad baqa’ xi difetti fil-livelli ċentrali u nazzjonali; u t-tieni, fl-2009 mhux prevista verżjoni addizzjonali tal-ispeċifikazzjonijiet tekniċi qabel il-bidu tal-fażi tal-migrazzjoni. Il-Kummissjoni tirrikonoxxi bis-sħiħ l-analiżi tar-riskji. 3.1.3. Bord tal-Ġestjoni tal-Proġett Minbarra s-servizzi tal-Kummissjoni u l-kuntratturi tal-proġett, rappreżentanti tal-Presidenza Ġermaniża, Portuġiża, Slovena u Franċiża kif ukoll rappreżentant tas-C.SIS huma mistiedna fil-Bord tal-Ġestjoni tal-Proġett. Il-grupp jindirizza l-kwistjonijiet tal-kuntratt u jimmonitorja il-progress u l-kisbiet tal-proġett. Dan il-bord iltaqa’ erba’ darbiet matul il-perjodu kopert minn dan ir-rapport. 3.1.4. Ġestjoni Finanzjarja: L-approprjazzjonijiet totali għall-attivitajiet tas-SIS II pprovduti fil-Baġit Ġenerali tal-2008 jammontaw għal €26,620,000. Fil-21 ta’ Diċembru 2007 ġiet adottata mill-Kummissjoni deċiżjoni dwar il-finanzjament b’baġit totali ta’ € 19,000,000 għas-SIS II (nefqa operattiva tas-Sistema ta' Informazzjoni ta' Schengen u nefqa oħra operattiva li tista' tirriżulta minn din l-inkorporazzjoni u € 7,620,000 għas-SIS 1+ (l-installazzjoni ta’ infrastruttura ta’ komunikazzjoni għas-SIS 1+ u l-operazzjoni u l-ġestjoni ta’ infrastruttura ta’ komunikazzjoni għas-SIS 1+). Peress li l-baġit ta’ € 7,620,000 għas-SIS 1+ mhux ser jiġi użat għal din l-attività li għaddiet f’idejn il-Kunsill fil-bidu tal-2008, l-ammont ġie trasferit għas-SIS II għal attivitajiet addizzjonali mitluba mill-Kunsill. L-elementi l-oħra prinċipali tan-nefqa tas-SIS II matul l-2008 huma l-preparamenti għall-ġestjoni operattiva, it-taħriġ u l-għodod, in-netwerk, il-preparazzjoni biex tgħaddi għall-għarfien tal-kodiċi tas-sors ( source code knowledge ), il-preparazzjoni għall-ġestjoni operattiva – il-kuntratti ma’ Franza u l-Awstrija, is-servizzi esterni għall-kontroll tal-kwalità, il-bidliet għas-SIS II, l-istudji, is-servizzi ta’ konsulenza legali, il-kampanja ta’ informazzjoni, l-installazzjoni, l-operazzjoni u l-ġestjoni ta’ infrastruttura ta’ komunikazzjoni għall-ambjent tas-SIS II. Ġew kommessi 54,60 % tal-approprjazzjonijiet totali tas-SIS II u tħallsu pagamenti li jikkorrispondu għal 27,31 % tal-approprjazzjonijiet tal-pagamenti. 3.2. Laqgħat Il-proġett tas-SIS II jinvolvi kemm lill-Kummissjoni u lill-Istati Membri u jista’ jinkiseb biss jekk is-sistemi nazzjonali tas-SIS II jiġu żviluppati u konnessi fil-ħin. Laqgħat regolari u mekkaniżmi ta’ rappurtar huma elementi fundamentali għall-ġestjoni effettiva tal-proġett, iżda l-progress ser ikun jiddependi fuq ir-rappurtar trasparenti tal-Istati Membri dwar kwalunkwe problema li jiltaqgħu magħha fuq livell nazzjonali. 3.2.1. Laqgħat tal-Kumitat tas-SIS II Il-Kummissjoni hi megħjuna fl-iżvilupp tas-SIS II mill-Kumitat tas-SIS II. Saru erba’ laqgħat tal-Kumitat tas-SIS II fil-perjodu Jannar – Ġunju 2008. Minbarra laqgħat regolari tal-Kumitat tas-SIS II, jiġu organizzati laqgħat mal-esperti tal-Istati Membri biex jiġu diskussi fid-dettal kwisjonijiet tekniċi. Dawn il-laqgħat generalment jiffukaw fuq kwistjonijiet li jinbtu mit-twettiq speċifiku tal-proġett. - Il-“Grupp Konsultattiv tat-Test (GKT) jipprovdi lill-Kumitat tas-SIS II b’opinjoni dwar kwistjonijiet relatati mal-organizzazzjoni, l-implimentazzjoni u l-interpretazzjoni tat-testijiet. Dan il-grupp organizza erbgħa u għoxrin laqgħa matul dan il-perjodu ta' rappurtar. - Il-Bord ta’ Ġestjoni għall-Bidla, (BĠB), jipprovdi konsulenza dwar il-klassifikazzjoni, il-kwalifiki u l-impatt potenzjali tal-korrezzjoni tal-problemi rrappurtati. Dan il-grupp ta’ ħidma, li jirrapporta wkoll lill-Kumitat tas-SIS II, iltaqa’ ħames darbiet matul il-perjodu ta’ rappurtar. - Il-Grupp ta’ Ħidma għall-Migrazzjoni, imwaqqaf mill-Kumitat tas-SIS II f’Ottubru 2007, kien inkarigat mill-iżvilupp ta’ strateġija koerenti u minn pjan ta’ livell għoli għall-preparazzjoni u l-eżekuzzjoni f’waqtha tal-migrazzjoni minn SIS 1+ għal SIS II, inklużi l-analiżi tar-riskju u l-pjan ta’ kontinġenza. Il-mandat tal-Grupp ta’ Ħidma għall-migrazzjoni ntemm f'Diċembru 2007. Saru seba’ Werkxops dwar il-Migrazzjoni biex titkompla l-attività fuq dan is-suġġett kritiku. 3.2.2. Ippjanar Nazzjonali u Koordinazzjoni: Grupp ta’ Ħidma ffurmat mill-maniġers tal-proġett nazzjonali tal-Istati Membri (MPN) hu organizzat fi ħdan qafas tal-Kumitat tas-SIS II. L-iskop ta’ dawn il-laqgħat tal-MPN hu li jaħdmu fuq kwistjonijiet dettaljati tal-ippjanar, ir-riskji u l-attivitajiet kemm fuq livell ċentrali kif ukoll fuq dak nazzjonali. Matul dan il-perjodu saru erba’ laqgħat tal-MPN. L-Istati Membri ġew mitluba jissottomettu rapport ta’ kull xahar, bil-ħsieb li jkun ipprovdut aġġornament dettaljat tal-istat tal-iżvilupp. Għad hemm xi Stati Membri li l-istat ta’ żvilupp tas-sistemi nazzjonali għad mhumiex magħrufa u dan jista’ jkollu impatt fuq it-tlestija tal-prova tas-SIS II. Il-laqgħa tal-MPN ta’ Jannar 2008 saret fi Strasburgu u r-rappreżentanti tal-Istati Membri żaru s-sit ewlieni li ser jospita s-SIS II ċentrali. 3.2.3. Laqgħat tal-Kunsill: Is-servizzi tal-Kummissjoni jieħdu sehem fil-laqgħat tal-partijiet tal-Ħidma tal-Kunsill responsabbli għas-Sistema ta’ Informazzjoni ta’ Schengen, billi jippreżentawlhom rapport orali tal-progress tal-proġett tas-SIS II u r-riskji assoċjati fuq bażi ta’ kull xahar. Is-servizzi tal-Kummissjoni jipprovdu wkoll rapport bil-miktub kull xahar lill-Kumitat tas-SIS II dwar il-proġett tas-SIS II li jkopri l-progress miksub tal-proġett u kif ukoll ir-riskji. Is-sitwazzjoni attwali tal-proġett tas-SIS II kienet ippreżentatta fil-Kunsilli tal-ĠAI tat-28/29 ta’ Frar 2008, tas-17/18 ta’ April 2008 u tal-05/06 June u fil-laqgħat kollha tal-Kumitat tal-Artikolu 36 tat-Trattat tal-UE. 4. PRIJORITAJIET GħALL-PERJODU TA’ RAPPURTAR LI JMISS 4.1. Ittestjar L-iżgurar li l-aspetti kollha tas-SIS II huma suffiċjentement b’saħħithom u effikaċi jirrikjedi ttestjar estensiv B’mod simili għal dan il-perjodu ta’ rappurtar, l-ittestjar ser jibqa’ prijorità kbira f’termini tal-isforzi u l-volum ta’ xogħol għat-tieni nofs tal-2008. 4.1.1. Prova ta’ Aċċettazzjoni Proviżorju tas-Sistema (PAPS): Il-PAPS hi punt ta’ referenza kuntrattwali li għandu jwassal għall-Aċċettazzjoni Proviżorja tas-Sistemi tas-SIS II Ċentrali. L-għan tagħha hu li jitwera li s-SIS.II jista’ jlaħħaq ma’ volum ta’ xogħol ta’ almenu 15-il Stat Membru bi prestazzjoni li tkun f’limiti miftiehma. Il-preparamenti għall-PAPS bdew b’mod formali bi preżentazzjoni fil-laqgħat ta’ Ġunju tal-MPN u b’laqgħa formali mal-Istati Membri fit-18 ta’ Ġunju 2008. F’din l-aħħar laqgħa ġew diskussi fid-dettal il-preparamenti għall-ippjanar tat-PAPS bil-ħsieb li jiġu prodotti d-dokumetazzjonijiet u l-proċeduri neċessarji li jkunu meħtieġa għall-eżekuzzjoni tal-prova. Dan il-proċess se jkompli għaddej għal ftit xhur oħra u għandu jintemm f’Settembru 2008. 4.1.2. Prova Globali (PG): L-għan tat-PG hu li jittestja s-SIS II kollha, jiġifieri s-sistemi Ċentrali u Nazzjonali u l-applikazzjonijiet, biex ikun iċċekkjat jekk il-prestazzjoni almenu tkunx ekwivalenti għal dik tas-SIS 1+. Ghaddejjin diskussjonijiet tekniċi dwar kif ir-riżultati tat-testijiet jistgħu l-aħjar ikun evalwati. 4.2. Żvilupp tal-Migrazzjoni L-iżvilupp tal-konverters tal-migrazzjoni għandu jsir matul il-perjodu li jmiss ta’ rappurtar. L-Istati Membri qablu li jipprovdu d-dettalji tekniċi ewlenin tas-SIS 1+ biex isostnu din l-attività. 4.3. Ġestjoni Operattiva In-negozjati dwar it-tieni kuntratt mal-Awstrija, li jittratta t-taħriġ u servizzi oħra qabel jidħol fis-seħħ, u s-sodisfar tal-profil tal-Amministratur tal-Unità Ċentrali ta’ Riżerva f’Salżburg minn Franza għandhom ikunu s-suġġett ta’ laqgħa ġejjiena bejn il-Kummissjoni, Franza u l-Awstrija. L-esperti tal-Istati Membri għandhom jiġu kkonsultati dwar il-livell ta’ servizz li jistennew li jiġi pprovduti sabiex il-Kummissjoni tiffinalizza l-arranġamenti ħafna qabel id-dħul fis-seħħ. Il-proposti tal-Kuntrattur tal-Iżvilupp Ewlieni (KIE), dwar il-pjan ta’ ġestjoni tas-servizz tal-IT, li jkopri kwistjonijiet bħalma huma l-profili rikjesti, il-livelli tal-ħiliet tal-persunal u l-unitajiet organizzattivi għas-SIS II fis-siti ċentrali għandhom ikunu sottomessi lill-Kummissjoni kmieni f’Ġunju 2008. 4.4. Sigurtà u Protezzjoni tad-Dejta Għaddejjin kontinwament il-preparamenti għal żjara konġunta tal-persunal tal-EDPS[4] u s-servizzi tal-Kummissjoni fiċ-Ċentru tal-Operazzjoni ta’ Sostenn għan-netwerk fi Bratislava. Din iż-żjara se ssir f’Ottubru 2008. Qed jiġu organizzati laqgħat bilaterali mal-persunal tal-EDPS u s-servizzi tal-Kummissjoni fuq bażi regolari biex jiġu diskussi kwistjonijiet relatati mas-SIS II. Fix-xhur li ġejjin, il-Kummissjoni għandha tipprepara għall-ispezzjoni tal-ENPS fil-faċilità ċentrali ta’ Strasburgu; din mistennija li ssir qabel l-ewwel trasferiment tad-dejta personali għas-sistema ċentrali tas-SIS II. 5. KONKLUżJONIJIET Il-fażi ta’ żvilupp tal-proġett SIS II tibqa’ toffri sfida. Bdew il-provi biex tiġi żgurata l-konnettività bejn is-SIS II Ċentrali mas-sistemi nazzjonali tas-SIS II. L-isfidi prinċipali f’dan il-mument huma li jiġi żgurat l-iżvilupp f’waqtu tal-konverters għall-migrazzjoni u l-kontinwazzjoni tad-diversi reġimi ta’ ittestjar. [1] ĠU L 328, 13 ta’ Diċembru 2001, modifikat mir-Regolament tal-Kunsill N° 1988/2006, ĠU L 411/1 tat-30.12.2006 (il-modifikżzzjonijiet fir-regolamenti tal-2006 ma jikkonċernawx l-Artikolu 6). [2] Fi Frar 2008 il-Kunsill stabbilixxa il-Grupp 'Ħbieb tas-SIS II' biex isegwu l-implimentazzjoni tas-SIS II fl-Istati Membri. Il-grupp hu ffurmat minn rappreżentanti ta’ livell għoli mir-Repubblika Ċeka, il-Ġermanja, Spanja, Franza, l-Italja, l-Olanda, l-Awstrija, il-Polonja, is-Slovenja, il-Finlandja, l-Iżvezja u n-Norveġja. [3] Iridu jitlestew l-arranġamenti neċessarji għall-użu tal-kaxxa tal-kriptar għall-SIS II. [4] Is-Sorveljatur Ewropewgħall-Protezzjoni tad-Data